Űzi éjt a nap...
Űzi Éjt a Nap, derül a verőfény 
pannonok földjén s mi teneked, 
itthon áldozunk, te az égbe támadt 
                                 sarkövi csillag.

Jámbor lelkedet, hogy a test ne rontsa 
csúnya mérgével, a parázna hévség 
ostromát álltad s fene cselvetéseit 
                               bölcsen igáztad.

Még arád se bírt lebeszélni rólla: 
rávevéd, hogy ő szűzi-zsönge mejjét 
nyújtsa Krisztusnak s neki adja tisztán 
                              tiszta szerelmét.

Példa légy nekünk, közönyöddel égi 
hős-erőt szerezz: a világi szennytől 
mentes élted így acélozza keblünk 
                            s arra tekintsünk.

Az Atyának, a Fiúnak dicsőség 
s a Szent-Léleknek ugyanígy dicsőség. 
Leld is kedvedet valamennyiünknek   
                     szűzi szivében. Ámen.
Versek